  Майя Бывальцева 27-тӥ южтолэзе, Театрлэн дунневыл нуналаз, Ижкарын пиналъёслэн но студентъёслэн театр коллективъёссылэн «Театральное Приволжье» фестивалязы вормисьёсты пусъёзы. Со сярысь элькунысь лулчеберетъя министерстволэн пресс-службаез ивортӥз. Онлайн-трансляция дыръя «Егитъёслэн устоез спектакльзы», «Пиналъёслэн устоез спектакльзы», «Режиссёрлэн устоез ужез», «Устоез актёр», «Устоез актриса» номинациын вормисьёсты пусъёзы Фестивальлэн округъя люкетаз Приволжск федерал округе пырись вань улосвылъёсысь 28 спектакльёс пыриськизы, кыкез со пӧлысь Удмуртиысь. «Нылпиослэн театр коллективъёссы но студиоссы» номинациын Сарапулысь Театр искусствоя «Точкин дом» центрысь «Точка» театр вожвылъяське, «Егитъёслэн театр коллективъёссы но студиоссы» номинациын – Воткаысь «Юбилейный» лулчеберет дворецысь «Золотой ключик» театр-студия. Жюрилэн ёзчиосыз спектакльёслэсь видеоверсиоссэс учкизы но рейтинг кылдытӥзы. Али вань мылкыд карисьёс ужъёсты  сайтысь учкыны быгато. Ватсалом, «Театральное Приволжье» фестивальлэн улосвыл люкетаз пыриськисьёсты Воткаын 24-тӥ южтолэзе пусъёзы. Удмуртиын вожвылъяськонэ 65 коллективъёс пыриськизы.  Тодэ вайытом, Удмуртиын фестиваль улсын афишаос но плакатъёс лэсьтонъя элькун вожвылъяськон ортчиз. Тегъёс: Лулчеберет Ижкар Театр егитъёс Удмуртия ПФО фестиваль пиналъёс  